Башҡортостан мосолмандары Диниә назаратының үҙәк дини ойошмаһы рәйесе Айнур Бирғәлин район ирекмәндәренә һәм һаулыҡ һағында алғы һыҙыҡта хеҙмәт күрһәткән медицина хеҙмәткәрҙренә рәхмәт хаттары һәм ҡиммәтле бүләктәр тапшырҙы. “БР момолмандары Диниә назараты ла ирекмәндәр хәрәкәтен ойоштороуға иреште. Мөфтиәттең ирекмәнлек хәрәкәтендә 300-ҙән ашыу кеше бар. Шуны билдәләп үтер кәрәк: йәштәр социаль башланғыстарҙы ғәмәлгә ашырырға бик теләп тартыла. Динебеҙ кешеләрҙе милләткә айырмай. Һәр кем Аллаһы Тәғәләнең мәрхәмәтенә ирешә ала. Уның өсөн яңғыҙ йәшәгән өлкән кешеләргә, мохтаждарға ярҙам ҡулы һуҙ. Үҙең йәшәгән урам халҡына, йәшәгән районыңа изгелек эшлә, гражданлыҡ бурысыңды үтә. Ирекмәнлек - күңел миһырбанлығы, тормош йәме. Һеҙҙең арала йәштәрҙең булыуы бик яҡшы, һеҙ тиҫтерҙәрегеҙгә тик яҡшы өлгө күрһәтәһегеҙ”. - тине Башҡортостан мөфтий-хәҙрәте.